Here is a page extracted from Wikipedia that may contain CSS, HTML, and a lot of unformatted text.

Title: مغاربا يهود
Content: لمغاربا ليهود (ب لعبرية יהדות מרוקו) ولا ليهود لمغاربا (ب لعبرية יהודים מרוקאים يهوديم ماروكائيم) هوما يهود كيعيشو ولا عاشو ف لمغريب. ليهود هاجرو ل لمغريب وعاشو معا لأمازيغ، ؤ فوقت آخر جات موجة تانية ديال لهجرة من لݣزيرة لإيبيرية ف لفترة اللي تبعات صدور مرسوم لحمرا مباشرة فـ 1942 فاش جراو عليهم من ممالك الصبليون ؤمن بعد فترة وجيزة حتى من لبرطقيز. هاد لموجة التانية ديال هجرة ليهود ل لمغريب بدلات بشكل كبير تاريخ ليهودية فيه؛ حيت ليهود جابو معاهم الشعائر السفاردية لأندلسية شي لي خلا معضم ليهود ف لمغريب يتحولو ل لهوية السفاردية.

وصل لعاداد ديال ليهود ف لمغريب ل لأوج ديالو ف الربعينات د لقرن 20 ؤ كان تقريبا 250 ألف يهودي ف لمغريب داك لوقت، ولاكين بسباب لهجرة ديالهم ل إسرائيل ؤ بلدان خرين بما فيها عملية ياخين من 1961 حتال 1964، نقص هاد لعاداد ؤ بقا غير شي 5000 يهودي. لغالبية لعضمى ديال لمغاربا ليهود كيعيشو دابا ف إسرائيل، فين كيشكلو تما تاني أكبر مجتمع يهودي؛ تقريبا نص مليون. كنتلاقاو تجمعات خرة ف فرانسا، الصبليون، كانادا، لميريكان، و أمريكا لجنوبية، سيرتو ڤينيزويلا، لبريزيل، ولارجونتين.

ف دّيكسيونير تّاريخي د لمغريب، كاينة خاريطة كاتبيّن 107 موضع (مدينة ؤلا دوّار) ف لمجموع فين كانو ساكنين ليهود ف لمغريب.

ناس معروفين 
 أبراهام سرفاتي
 ݣاد لمالح
 سيون أسيدون
 أندري أزولاي
 إليوط بنشطريط
 نيطع لقايم

عيون لكلام 

يهود مغاربا
ليهودية ف لمغريب
مقالات فيها مصدر و 3000 بايت